Eduard Shevardnadze, kes on sündinud 25. jaanuaril 1928 Gruusias, pühendus noorelt karjäärile. Ta astus Gruusia Kommunistlikku Parteisse juba 20-aastasena. Näidanud parteitööl üles initsiatiivi, oli ta aastatel 19571961 Gruusia NSV Komsomoliorganisatsiooni esimene sekretär. Edasi jätkus tema poliitiline karjäär jõudsalt ja 1968 sai temast Gruusia NSV siseminister. Just sel perioodil  taasalgasid Gruusias massiarreteerimised. Mitmed Gruusia NSV kõrged riigitegelased surid lühikese vaheaja järel pehmelt öeldes kummalisse surma. Nende asemele said aga Shevardnadze kaasvõitlejad. Brezhnevi selge soosikuna ja KGB täieliku usalduse võitnud isikuna sai Shevardnadzest 1972. aastal Gruusia Kommunistliku Partei KK esimene sekretär. Seda ametit pidas ta kuni N Liidu välisministriks saamiseni 1985.